CELEX: 62010TN0301
Language: fi
Date: 2010-07-14 00:00:00
Title: Asia T-301/10: Kanne 14.7.2010 — In ‘t Veld v. komissio

25.9.2010   
            
            
               FI
            
            
               Euroopan unionin virallinen lehti
            
            
               C 260/18
            
         Kanne 14.7.2010 — In ‘t Veld v. komissio
   (Asia T-301/10)
   ()
   2010/C 260/25
   Oikeudenkäyntikieli: englanti
   
      Asianosaiset
   
   
      Kantaja: Sophie in ’t Veld (Bryssel, Belgia) (edustajat: asianajajat O. Brouwer ja J. Blockx)
   
      Vastaaja: Euroopan komissio
   
      Vaatimukset
   
   
               —
            
            
               4.5.2010 tehty komission päätös, viite SG.E.3/HP/psi-Ares (2010) 234950, jossa hylätään kantajan tekemä, asiakirjoihin tutustumista koskeva uudistettu hakemus, on kumottava, ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii esillä olevassa kanteessa SEUT 263 artiklan nojalla kumoamaan 4.5.2010 tehdyn komission päätöksen, jossa hylätään tuoteväärennösten torjuntaa koskevan kauppasopimuksen (ACTA) neuvotteluja koskeviin kaikkiin asiakirjoihin tutustumista koskeva hakemus, jonka kantaja on tehnyt asetuksen (EY) N:o 1049/2001 (1) nojalla.
   Kantaja vetoaa kanteensa tueksi seuraaviin oikeudellisiin perusteisiin:
   
                
            
            
               Ensinnäkin komission päätöksellä rikotaan asetuksen N:o 1049/2001 8 artiklan 3 kohtaa, koska siinä evätään täysin kantajan oikeus saada tutustua tiettyihin hänen pyytämiinsä asiakirjoihin, eikä siinä selosteta, miksi oikeus saada tutustua näihin asiakirjoihin evättiin.
            
         
                
            
            
               Toiseksi kyseinen päätös perustuu asetuksen N:o 1049/2001 4 artiklan 4 kohdan virheelliseen soveltamiseen, koska komissio ei ole käsitellyt 4 artiklan 4 kohtaa kolmansien kuulemista koskevana menettelysääntönä ja sovelsi sitä ylimääräisenä poikkeuksena velvollisuuteen antaa tieto asiakirjojen sisällöstä.
            
         
                
            
            
               Kolmanneksi komission päätöksessä sovelletaan virheellisesti oikeudellisten seikkojen ja tosiseikkojen osalta asetuksen N:o 1049/2001 4 artiklan 1 kohdan a alakohdan kolmatta luetelmakohtaa:
               
                           —
                        
                        
                           ensinnäkin, koska komission vetoamat yleiset syyt eivät voi pääsääntöisesti kuulua Euroopan unionin kansainvälisiin suhteisiin liittyvää yleistä etua koskevan poikkeuksen piiriin
                        
                     
                           —
                        
                        
                           toiseksi, koska riidanalaiseen päätökseen sisältyy ilmeisiä virheitä yksittäisiä asiakirjoja koskevan arvioinnin osalta.
                        
                     
         
                
            
            
               Lisäksi siltä varalta, että unionin tuomioistuin katsoisi, että kantajan pyytämien asiakirjojen joitakin osia suojataan asetuksen N:o 1049/2004 artiklan 1 kohdan a alakohdan kolmannen luetelmakohdan nojalla, kantaja toteaa, että 4 artiklan 6 kohtaa on sovellettu virheellisesti ja suhteellisuusperiaatetta on loukattu siltä osin kuin komissio on jättänyt arvioimatta, olisiko ollut asianmukaista antaa oikeus tutustua asiakirjoihin osittain ja rajoittaa epääminen asiakirjojen osiin siten kuin oli asianmukaista ja ehdottoman välttämätöntä.
            
         
                
            
            
               Lopuksi kantaja toteaa vielä, että komissio ei ole täyttänyt velvollisuuttaan perustella kyseinen päätös, ja että se on näin toimiessaan rikkonut SEUT 296 artiklaa.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).